Hoitajan ajanvaraukseton vastaanottotoiminta käynnistyy Koulukadun, Kahilanniemen ja Taipalsaaren hyvinvointiasemilla

Pian kaikissa Etelä-Karjalan kunnissa on mahdollista asioida lyhyissä hoitotoimenpiteissä hoitajan luona ilman ajanvarausta, kun myös Taipalsaaren hyvinvointiasemalla käynnistyy 1.9.2025 hoitajan ajanvaraukseton vastaanotto (walk-in). Armilan hyvinvointiasemalta muuttava hoitajan ajanvaraukseton vastaanottotoiminta jakaantuu sekä Koulukadun että Kahilanniemen hyvinvointiasemille.

Taipalsaaren hyvinvointiasemalla hoitajan ajanvaraukseton vastaanotto palvelee 1.9.2025 alkaen ma–pe klo 8.30–11.00.

Lappeenrannassa Armilan hyvinvointiaseman sulkeutuessa hoitajan ajanvaraukseton vastaanotto siirtyy kahteen paikkaan. Koulukadun hyvinvointiasemalla (Koulukatu 14) vastaanotto toimii 14.8. alkaen ma–to klo 8.30–14.00 ja pe klo 8.30–13.00. Kahilanniemen hyvinvointiasema (Valto Käkelän katu 3) avautuu 21.8.2025, ja siellä hoitajan vastaanotto on myös ma–to klo 8.30–14.00 ja pe klo 8.30–13.00. Perjantain aukiolot ovat käytössä myös arkipyhien aattoina.

Vastaanoton kesto on 10 minuuttia asiakasta kohden ja se on tarkoitettu lyhyille hoitotoimenpiteille. Päivystyksellisiä asioita ei niillä hoideta.

– Sairaanhoitajat hoitavat vastaanotolla nopeasti toteutettavia toimenpiteitä, kuten yksittäisiä rokotuksia, korvien huuhteluita tai punkin poistamisen. Sen sijaan päivystykselliset vaivat, kuten äkillisesti alkanut voimakas päänsärky tai korvakipu, edellyttävät lääkärin arviota ja vastaanottoa, ja niitä ei voida hoitaa ilman ajanvarausta, kertoo palvelupäällikkö Eija-Liisa Vikström Etelä-Karjalan hyvinvointialueelta.

Ajanvarauksettomalla hoitajan vastaanotolla hoidetaan vuoronumerolla mm.

yksittäiset rokotukset (ei kuitenkaan korona- tai influenssarokotuksia)

punkin poisto

ompeleen/hakasten poistot (rajatusti)

yksittäiset injektiot

korvahuuhtelut (pehmittävät korvatipat laitettava etukäteen).

Hoitajien ajanvarauksettomat vastaanotot Etelä-Karjalan hyvinvointiasemilla

Koulukadun hyvinvointiasema (Lappeenranta): ma–to klo 8.30–14.00, pe* klo 8.30–13.00 (14.8.2025 alkaen)

Kahilanniemen hyvinvointiasema (Lappeenranta): ma–to klo 8.30–14.00, pe* klo 8.30–13.00 (21.8.2025 alkaen)

Sammonlahden hyvinvointiasema (Lappeenranta): ma–pe klo 8.30–11.30

Honkaharjun hyvinvointiasema (Imatra): ma–to klo 8.30–14.00, pe* klo 8.30–13.00

Luumäen ja Joutsenon hyvinvointiasemat: ma-pe klo 9.00–11.00

Ruokolahden, Rautjärven ja Parikkalan hyvinvointiasemat: ma–to klo 8.30–14.00 ja pe* 8.30–13.

Savitaipaleen ja Lemin hyvinvointiasemat: ma–to klo 8.30–14.00 ja pe* klo 8.30–13.

Taipalsaaren hyvinvointiasema: ma–pe klo 8.30–11.00 (1.9.2025 alkaen)

* Perjantain aukiolot ovat käytössä myös arkipyhien aattoina.

Lisätietoja:

Eija-Liisa Vikström, palvelupäällikkö, puh. 040 670 6241, eija-liisa.vikstrom@ekhva.fi

Katariina Tuuliainen, palveluesimies, puh. 040 651 3750, katariina.tuuliainen@ekhva.fi (Kahilanniemen, Koulukadun ja Pohjolankadun hyvinvointiasemat)

Rauni Tuononen, palveluesimies, puh. 040 651 5934, rauni.tuononen@ekhva.fi (Joutsenon, Sammonlahden ja Taipalsaaren hyvinvointiasemat)